
Előterjesztés
a Közgyűlés részére
Tisztelt Közgyűlés!
A Főváros 2013. évi költségvetésében 840301 Önkormányzati beruházások/Kulturális feladatok/ Belvárosi templom homlokzat rekonstrukció feladat 240 579eFt előirányzattal szerepel.
A közbeszerzési eljárás eredményeképpen a homlokzat felújítása az előírányzottnál jelentősen  kisebb összegből megvalósítható, így a megmaradó forrásból lehetőség nyílik az altemplom feltárására és egy látogatóközpont, kőtár kialakítására illetve a károsodott orgona és környezetének rekonstrukciójára. A megvalósításhoz szükséges közbeszerzési eljárások lefolytatásához kiviteli és tender tervdokumentációkat kell összeállítatni. A tendertervdokumentációk elkészítésének becsült költsége 3 000 eFt, melyet a rendelkezésre álló 40 579 eFt saját forrásból kívánunk felhasználni. Az új műszaki feladatok előkészítéséhez szükséges a 6572 egyedi azonosító számú engedélyokirat 3. számú módosítása, mely kibővül a fent felsorolt feladatok műszaki tartalmával. (3. számú melléklet).
A műszaki tervdokumentációk összeállítása után, a pontos műszaki ütmezés tisztázása után a közbeszerzések indításához szükség lesz a 1623/2012.(XII. 18.) Korm. határozat szerint a IX. Helyi önkormányzatok támogatásai és átengedett személyi jövedelemadója fejezetben a Belvárosi Főplébánia templom homlokzatának rekonstrukciója címhez kapcsolódó, Belügyminisztériummal kötött Támogatási megállapodás (1. sz. melléklet) módosítására.
Kérem a Tisztelt Közgyűlést az előterjesztést megtárgyalására, és a határozati javaslat elfogadására.
Határozati javaslat
A Fővárosi Közgyűlés úgy dönt, hogy:

Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X. 30.) Főv. Kgy. rendelet 15. § (2) pontja értelmében jóváhagyja a 6572 egyedi azonosító számú engedélyokirat 3. sz. módosítását a 3. sz. melléklet szerinti tartalommal, és felkéri a főpolgármestert az okirat aláírására. 
határidő:	a Fővárosi Közgyűlés döntését követő 20. nap 
felelős: 	Tarlós István főpolgármester

Határozathozatal módja:
A határozati javaslat elfogadása egyszerű szavazattöbbséget igényel.

Budapest, 2013. április
	Dr. Szentes Tamás
főpolgármester-helyettes

	Sárádi Kálmánné dr.

